procesaur/Wiki.mk huggingface dataset:
Охрже

:''Исто така, постои и река Оре во северна Германија.''
Охрже (германски: ''Eger'', чешки: ''Ohře'', ''Oharka'' или ''Ohara'', келтски: ''Agara'', |Ohrza) — река средна Европа со вкупна должина од 316 км. Од нив, на Германија отпаѓаат 65 км, а на Чешка — 251 км), каде е притока на Елба (Лаба). Сливното подрачје зафаќа 6.255 км<sup>2</sup>, од кои 5.614 км<sup>2</sup> се во Чешка, а 641 км<sup>2</sup> во Германија. Ова е трета најголема река во Чешка.
Изворот на реката се наоѓа во Баварија на подножјето на планината Шнеберг во масивот Фихтел близу градот Вајсенштат. Егер тече низ „Езеро Вајсенштат“ и градовите Реслау, Марктлојтен и Хоенберг, каде ја напушта Германија. По околу 35 километри, Егер (немојте да бидете збунети со градот во Унгарија), како што реката е наречена на германски, ја поминува границата со Чешка и тече низ делови на Бохемија, кои до 1945 биле познати како Егерланд. Реката ги поминува градовите Хеб, (|Eger, како реката), Карлови Вари, Клаштерец на Охрже, Кадањ, Жатец, Лоуни и Терезин пред да се влее во реката Елба во Литомерице.
Неколку окрузи во Германија и Чешка создале иницијативе за еврорегион, именуван како Еурегио Егренсис за побрза соработна во регионот Егер/Охрже/Хеб.
1 Потекло на поимот
Постои чешка игра на зборови дека Охрже го добила нејзиното име од реката Teplá (означувајќи „топла“ на чешки) - „ohřát“ значи „да се згрее“. Меѓутоа, вистинското потекло, кое исто така се појавува во германското име, е келтско од ''Agara'' („Река Лосос“). Податоците покажуваат дека името како ''Agara'', ''Agira'', ''Agra'' во 800-тите и ''Egire'', ''Egra'' или ''Ogra'' во 1000-тите и ''Eger'' во 1472.
2 Теорија за Охрид
Друга теорија тврди дека поради тоа што постои Охридско Езеро во Македонија, словенските племиња кои се населиле на Балканот, особено во Македонија околу Охридското Езеро, потекнувале од областа каде Охрже се наоѓал и така поради сличната природа го нарекле езерото во јужна Македонија со името Охрид.
3 Тек
Најголем обем на проток се случува во пролет. Просечниот проток на реката на устието е 37,94 м³/с. Долниот дел на рекаа тече низ области со ниски просечни врнежи во Чешка (помалку од 500 мм).
4 Употреба
Охрже главно е користена за наводнување и хидроенергија. Постојат две брани: Скалка (изградена во 1962–1964, површина 378 ha) и Нехранице (изградена 1961–1968, површина 1338 ha). Реката тече низ следниве важни градови: Хеб, Соколов, Локет, Карлови Вари, Остров, Клаштерец на Охрже, Кадањ, Жатец, Лоуни, Либоховице, Будине на Охрже, Терезин и Литомерице.
5 Притоки
* Плесна (|Fleißenbach) (лева)
* Одрава (|Wondreb) (десна)
* Либоцки Поток (л)
* Сватава (|Zwota, Zwodau) (л)
* Ролава (л)
* Тепла (д)
* Бистрице (л)
* Либок (д)
* Бишанка (д)
* Хомутовка (л)
Рекурентни невронски мрежи

Кај рекурентните мрежи среќаваме дводимезионален податочен тек (јамки).
0.1 Џорданова мрежа
Едноставната рекурентна мрежа која е варијација на перцептронот на повеќе нивоа се нарекува Џорданова мрежа.
Трислојна мрежа имаме со додавање на повратни врски од излезните единки до т.н. состојбени единки со фиксирана вредност на тежините на 1. Скриениот слој е поврзан со врските од овие контексни единки.
При секој чекор влезот се пренесува преку стандарден feed – forward начин, и поупа се применува правилото за учење (вообичаено back propagation). Фиксните повратни врски резултираат со одржување на копија од вредности на претходните вредности од скриениот слој. Системот може да задржи одредена состојба притоа дозволувајќи да изведува задачи како предвидување на секвенци, што не се во моќите на стандардниот перцептрон на повеќе нивоа.
Кај комплетно рекурентната мрежа, секој неврон добива влез од секој друг неврон во мрежата. Овие мрежи не се ангажирани во слоеви. Вообичаено само подмножества на неврони добиваат надворешни влезови, и друго дисјунктно множество на неврони го репортира излезот надвор од мрежата и го враќа кон сите неврони. Овие дисјунктни влезови и излези ја изведуваат функцијата на влезните и излезните слоеви кај feed – forward или едноставни рекурентни мрежи и ги соединуваат останатите неврони во рекурентна обработка.
0.2 Елманова мрежа
Џеф Елман во 90 - те предложил сличен модел на Џорданова мрежа, само тука повратните врски се решаваат исклучиво во скриените слоеви.
0.3 Хопфилдова мрежа
Хопфилдовата мрежа е комплетно поврзана мрежа од N јазли, каде сите јазли се истовремено и влезни и излезни.
Целта е да се постигне асинхроно ажурирање на активационите вредности на јазлите. Системот се стреми да стигне во т.н. стабилна состојба каде ажурирањата на врските се соодветни за проблематиката која ја решава системот.
Комунистичка партија на Македонија (1992)

Комунистичката партија на Македонија (КПМ) - поранешна политичка партија во Република Македонија. Основана е во април 1992, а пререгистрирана е на 12 септември 1993 година. Избришана е од регистарот на политички партии во 2007. Претседател на партијата бил Тодор Пеливанов.
Партијата се сметала себеси за продолжувач на делото на Сојузот на комунистите на Македонија и се залагала за како што сметале „''Воспоставување на добриот живот кој го имаше македонскиот човек за време на социјализмот, во споредба со денешниот“''.
По донесувањето на измените во Законот за политичките партии во 2007 година, КПМ не успева да се пререгистрира.
Во ноември 2015 година поранешното членство и поддржувачи на КПМ се вклучиле во формирањето на нова политичка партија Левица.
Црква „Рождество на Пресвета Богородица“ - Сретково

Рождество на Пресвета Богородица (позната и како Света Богородица) — главна селска црква во гостиварското село Сретково, Македонија.
1 Местоположба
Црквата се наоѓа во самото село, сместена веднаш до некогашното основно училиште. Околу црквата се наоѓаат селските гробишта.
2 Историја
Црквата била подигната кон крајот на или на почетокот на век, кога било основано селото Сретково на денешната местоположба. При изградбата црквата имала сламен покрив.
3 Галерија
Градбата
Дворот
4 Поврзано
* Гостиварско архијерејско намесништво
* Мавровска парохија
* Сретково
Петар Делјан

Петар Делјан — македонски монарх и водач во македонското востание против Византиското Царство. Петар Делјан потекнува од македонска царска династија и бил син на Гаврил Радомир, синот на моќниот Цар Самоил. Во Белград во 1040 година Петар Делјан на договорено место се сретнал со македонските водечки луѓе и бил прогласен за цар на Самоиловото царство и Македонија. Владеел до неговата смрт во 1041 година (една година по прогласувањето за владетел).
1 Потекло
Името на Петар Делјан на старословенски јазик значи победник. Неговиот прекар ''делат'' што значи итар. Името „Делат“ може да потекнува и од словенскиот збор „делење“, т.е. одвоен од кралското семејство.
2 Востанието на Петар Делјан
Откако Петар Делјан бил назначен за цар, на пат кон Македонија наидувал на поддршка од населението против византиската власт. За брзо време бил освоен градот Скопје и востанието се проширило на поголемиот дел на територијата на Македонија. Востанието на Делјан директно влијаело врз востанието против византиската власт во градот Драч, на чело на ова востание бил Словенот ''Тихомир'' . Делјан плашејќи се од судир за превласт меѓу двете востанија предложил здружување на двете војски. Војниците на Тихомир отишле на страната на Делјан и го каменувале Тихомир до смрт. Во текот на собирањето на моќна војска на страната на Петар Делјан се приклучиле востаници од соседните земји — Србија, Бугарија, Албанија и Грција. Успехот на востанието стигнале до Алусијан. Востанието не успеало да го освои градот Солун.
Дезоорганизираните востаници не биле во состојба да дадат доволно голем отпор и Византија во 1041 го задушила востанието по решителната Островска битка одиграна кај Острово, Воденско. Тука, византиските сили, во голема мера потпомогнати од викиншкa платеничка војска на чело со идниот норвешки крал Харалд III (Харалд Суровиот). Иако бил слеп, Петар сепак ги предводел востаниците против Ромеите и Викинзите. На ова е обратено внимание во една стара нордиска сага посветена на делата на Харалд. Армијата на Делјан не успеала да ги надвладее Викинзите. Според разни извори, по задушувањето на востанието и заземањето на неговите замоци, Петар Делјан бил заробен и испратен во заробеништво во Цариград, каде веројатно набргу умрел.
3 Харалд Суровиот — опустошувач на Македонија
За решителната улога во поразувањето на македонските единици, урнисувањето на крепостите во Дебар, Битола, Охрид и Преспа, а на крајот и царскиот замок во Острово, Воденско, Харалд Суровиот бил наречен ''„опустошувач и разорувач на Македонија“''. Со ваква голема воена слава, во 1046 г. станал крал на Норвешка под името Харалд III. За подвизите во Македонија бил опеан во скандинавска сага.
Симеон Георгиев

Симеон Георгиев Клинчарски или Симеон Кочански — македонски револуционер, учесник во македонското револуционерно движење, член на Македонската револуционерна организација и ВМРО.
1 Животопис
Роден е во кочанското село Пресека, тогаш во Османлиското Царство, денес во Република Македонија. Влегол во ВМОРО во 1897 година. Во 1903 година, тој бил четник при Христо Чернопеев. Во 1904-1905 година, тој бил во четата на Крсто Б'лгаријата. По 1907 година до 1912 е самостоен војвода во Кочанско, во која секретар за некое време е Тодор Александров. На 1 февруари 1910 година, бил направен неуспешен обид за негово убиство во Пресека.
При избувнувањето на Првата балканска војна во 1912 година, тој бил војвода на Кочанската партизанска чета № 35 при Македонско-одринското ополчение, подоцна е на чело на Кочанската чета, служи во 13-та Кукушка дружина, во штабот на 3-та бригада на МОО, а во Втората балканска војна е во Здружената партизанска чета. Награден е со орден за храброст, IV степен. По војната, тој продолжил да дејствува во Кочанско со својата чета. Четник кај него е Јордан Мишов.
По Првата светска војна, тој се утврдил во Ќустендил и станал помошник на пунктовниот началник на ВМРО во градот. Клинчарски е едно од доверливите лица на Тодор Александров и дејствувал источно од реката Вардар.
Клинчарски станал жртва на судирот меѓу ВМРО и владата на Александар Стамболиски. При средбата помеѓу претседателот на владата на Кралството на СХС, Никола Пашиќ и бугарскиот министер за внатрешни работи, Александар Димитров, во Белград на 30 мај 1921 година било договорено да бидат запрени навлегувањата на комитски чети во вардарскиот дел на Македонија. Најчувствителен бил регионот на Ќустендилско, каде ВМРО имала еден од најголемите гранични пунктови од каде нејзините чети навлегувале на територијата на Кралството. Поради таквите околности, бугарската влада го ангажирала Ангел Димитров, агент на државната безбедност, да им влезе во трага на месните раководители на ВМРО со цел да бидат спречени активностите на комитските чети.
На 29 јуни, Димитров по добиената наредба од Министерството за внатрешни работи, со петмина свои луѓе во Ќустендил, ја опколил куќата на војводата Симеон Георгиев, кој бил пунктов началник на ВМРО и го уапсил. При апсењето кај него биле откриени документи кои подоцна го поврзуваат со убиството на Ѓорче Петров. Во полицискиот участок Симеон Георгиев бил подложен на тешки измачувања од агентите на бугарската државна безбедност, бил претепан до смрт, а неговото мртво тело било префрлено со автомобил и оставено во близина на селото Жиленци, Ќустендилско. Според докази од ВМРО, убиството било дело на безбедносните служби на бугарската влада на БЗНС, но можно е да е резултат и на внатрешни пресметки за превласт во ВМРО.
Андерс Цорн

Андерс Леонард Цорн (|Anders Leonard Zorn; 18 февруари 1860 – 22 август 1920) — еден од најистакнатите шведски уметници со меѓународен углед како сликар, вајар и бакрорезец.
1 Животопис
Цорн е роден во Ивраден, маало во селото Утмеланд, во околината на Мура (покраина Даларна) и израснал на имотот кај баба му и дедо му. Основното образование го стекнал во Мура, а гимназија завршил во Еншепинг.
Од 1875 до 1880 Цорн ја посетувал Кралска академија на ликовните уметности во Стокхолм. Патувал на разни места како Лондон, Париз, на Балканот, Шпанија, Италија и САД, и стекнал меѓународен углед како еден од најистакнатите сликари на своето време. Најпрвин работел во акварел, но од 1887 почнал да слика со маслени бои. Сликал портрети, битови тематики од селскиот живот и народните обичаи. Особен успех му донеле голите актови и реалистичното доловување на водата.
Меѓународната слава главно ја стекнал како портретист, и тоа поради неговата моќ да продре во карактерот на личноста. Меѓу другото, насликал и тројца американски претседатели. На возраст од 29 години добил витештво на Легијата на честа на Светската изложба во Париз (1889).
2 Збирки
Успехот му донел и богатство, па затоа Цорн успеал да насобере голема збирка од разни уметнички дела од домашни и странски автори, чии дела ги набавувал кога патувал. Во заеднички тестамент, Цорн и сопругата го подариле сиот свој имот на шведската држава.
Најважните негови дела стојат во Националниот музеј на уметноста (''Nationalmuseum'') во Стокхолм. Тука се вбројува и познатата слика „Иванденски танц“ (1897) каде се претставени селани како играат на квечерина по повод празникот Иванден (летна рамноденица). Други поважни негови дела се сместени во музејот Орсе во Париз, музејот Метрополитен во Њујорк и Музејот на фините уметности во Бостон. Во Мура (Шведска) се наоѓа музејот „Цорнови збирки“ (''Zornsamlingarna'') посветен на неговите дела. Објектот и поставките се дело на истакнатиот архитект Рагнар Естберг.
3 Цорнгорден
„Цорнгорден“ (''Zorngården'') е семеен имот на Цорн и сопругата во Мура. Куќата е завршена во 1910, инспирирана од шведската и англиската архитектура, и претставник на архитектонската слобода на почетокот на XX век.
Главниот дел од имотот се состои од куќата и музеј посветен на неговите дела, но делови од збирката се распоредени и во други музеи. Во јужниот дел на Мура се наоѓа делот наречен Гамелгорден („стар имот“), кој се состои од четириесетина брвнари кои Цорн ги купил со намера да ги зачува во наследство, за да не се заборави овој традиционален начин на градење. Покрај ова, дел од збирката е сместен и во Цорновото прибежиште Гопсмур (општината Елвдален) отворено за посетители во јули.
4 Галерија
Црква „Св. Димитриј“ - Тумчевиште

Свети Димитриј — главна селска црква во гостиварското село Тумчевиште, Македонија.
1 Местоположба
Црквата се наоѓа на самото сретсело, а околу нејзе се наоѓаат селските гробишта.
2 Историја
Црквата била подигната во 1878 година на претходно срушената црква од отоманската војска. Подоцна, црквата била повторно срушена од страна на муслиманските Албанци од соседното село Чегране за време на Втората светска војна во 1943 година, кога селаните го напуштиле селото.
Била обновена во периодот 1965-1967 години, а на 20 септември 1970 година ја осветил г.г. Доситеј, првиот поглавар на Македонската православна црква.
3 Галерија
4 Поврзано
* Гостиварско архијерејско намесништво
* Гостиварска парохија
* Тумчевиште
Црква „Св. Архангел Гаврил“ - Тумчевиште

Свети Архангел Гаврил — главна манастирска црква на Тумчевишкиот манастир во гостиварското село Тумчевиште, Македонија.
Главниот патронат се прославува на денот на Соборот на Свети Архангел Гаврил (26 јули), кога се организира општонароден црковен собир на кој доаѓаат многу посетители од Полог.
1 Местоположба
Црквата се наоѓа пред влезот на селото, од левата страна на локалниот пат од страна на автопатот Гостивар-Тетово.
2 Историја
Црквата била изградена пред неколку века, но неколкупати била палена и уништувана. Таа постојано била обновена на првобитните темели. За време на турското ропство, кога селото било разурнато, манастирот бил запален и целосно уништен.
Селаните ја обновила црквата по завршувањето на турското ропство, но истата во 1943 година била запалена и целосно уништена од страна на Албанците од соседното село Чегране.
Во 1996 година на темелите на црквата била изградена нова и била осветена.
Во 2016 година пред црквата бил изграден и осветен 11-метарски крст.
2.1 Кражби
Ноќта помеѓу 15 и 17 декември непознати сторители насилно влегле во црквата откако влезната врата била насилно отворена. Случајот во полиција го пријавил член на црковниот одбор, по што било констатирано дека недостигаат касетофон со звучници и 1.800 денари.
3 Галерија
4 Поврзано
* Гостиварско архијерејско намесништво
* Гостиварска парохија
* Тумчевиште
Костадин Кантарџиев

Костадин Кантарџиев — македонски револуционер, деец на ВМРО (Обединета) и КПБ.
1 Животопис
Костадин Кантарџиев е роден во 1896 година во разлошкото село Годлево. Учествувал во Септемвриското востание во 1923 година. Се зачленил во БКП. По поразот на востанието емигрирал во Југославија. Во 1925 година се вратил и се населил во селото Бачево. Во 1935 година бил уапсен и суден на процесот против ВМРО (обединета). Учествувал во партизанско движење во Пиринска Македонија во Втората светска војна. Во декември 1943 година бил тешко повреден во борба со бугарската полицијата, а потоа бил убиен во болницата во Разлог .
Лисицата и ловечкиот пес

Лисицата и ловечкиот пес (|The Fox and the Hound) е американски цртан филм од 1981 година, произведен од продуцентската компанија Волт Дизни, а се заснова на истоименото дело на авторот Даниел П. Маникс. Премиерно бил прикажан во САД на 10 јули, 1981 година.
Филмот е режиран од Тед Берман, Ричард Рич и Арт Стивенс. Продуценти се Рон Милер, Волфганг Рајтерман и Арт Стивенс. Гласовната екипа ја сочинуваат Мики Руни како Тод и Курт Расел како Копер, соодветно, а гласовите ги позајмуваат Перл Бејли, Џек Албертсон (во неговата последна филмска улога), Сенди Данкан, Жанет Нолан, Пет Батрам, Џон Филдлер, Џон Мекинтајр, Дик Бакалјан, Пол Винчел, Кит Мичел и Кори Фелдман. Гласовните партитури на филмот се составени и диригирани од Бади Бејкер, а оркестрацијата ја изведува Волтер Шитс.
Ова е дваесет и четвртиот долгометражен цртан филм изработен во продукција на компанијата Волт Дизни. Филмот ја раскажува приказната за два нетипични пријатели, црвената лисица по име Тод и ловечкото куче Копер, кои се борат да го задржат пријателството и покрај нивните инстинкти и притисокот на средината која бара од нив да се непријатели. На кино благајните, филмот остварил финансиски успех. Кога се појавил, тоа бил најскапиот анимиран филм продуциран дотогаш, чинел 12 милиони американски долари. Во 2006 година било објавено DVD продолжение, ''Лисицата и ловечкиот пес 2''.
Комитопули

Комитопули (|Κομητόπουλοι — млади кнезови) — македонска кралска династија која што траела од почетокот на создавањето на Македонската словенска држава па сè до паѓањето на Македонија и Самоиловото царство под византиска власт со Петар Делјан. Прв член на династијата бил Комес Никола и последен бил Петар Делјан.
Мајте Перони

Маите Перони (родена на 9 март 1983 во Град Мексико, Мексико) — мексиканска глумица и пејачка. Нејзиното правилно име е Марија Тереза Перони Берлоџи. Името и е дадено по мајка и бидејќи таа се вика Марија Тереза. Нејзиниот татко се вика Хавиер и има двајца браќа кои се поголеми од неа, Адолфо и Франсиско. Нејзиното потекло е од Италија. Висока е 160 cm. Има студирано на факулетот ''Centro de Education Artistica (CEA)''. Во 2009 била прогласена за една од најубаввите 50 жени во светот во списанието ''People''. Таа е заштитно лице на NYX Cosmetics и Pantene. Има добиено награда во 2006 за најдобра песна изведена на телевизиска серија, а во 2009 добила награда за најмлада и најубава глумица во мексиканските сапуници.
1 Кариера
Мајте Перони се прославила со нејзината улога во ''Ребелде'', копија од аргентинската сапуница „''Rebelde Way''“. Таа ја играла Гвадалупе Лупита Фернандес, тинејџерка од посиромашно семејство која добива можност да учи во фиктивното ''Elite Way School''. Серијата била прикажувана од 2004 до 2006, со 440 епизоди.
Следејќи го успехот, во 2007 била објавена серијата ''RBD:La Familia'' која имала само 13 епизоди.
Во 2008 таа ја имала главната улога во серијата „Cuidado Con El Angel“ заедно со Вилијам Леви. Серија имала голем успех низ целиот свет. Таа исто така учествувала во следната серија ''Mi pecado'', во главна улога, во третата сезона на ''Mujeres Asessinas''.
Во 2010 глумела во серијата ''El triunfo del amor'', која се емитувала и во Македонија.
Шчеќин

Шчеќин (|Szczecin, |Stettin; |Sztetëno) — главен град на Западнопоморското во Полска. Наоѓајќи се на Балтичкото Море, Шчеќин е седми по ред град во полска и најголем пристаништен град. Во Јуни 2009, населението изнесувало 406,427.
1 Поврзано
* Катедрала Свети Јаков (Шчеќин)
Ванцлебен-Берде

Ванцлебен-Берде (|Wanzleben-Börde) — град во округот Берде, во Саксонија-Анхалт, Германија. Бил создаден на 1 јануари 2010 со спојување на поранешните општини Ботмерсдорф, Домерслебен, Драјлебен, Егенштет, Грос Роденслебен, Хоендоделебен, Клајн Роденслебен, Зехаузен и Ванцлебен.
Фарел Вилијамс

}
Фарел Вилијамс (|Pharrell Williams; Вирџинија Бич, САД, ) познат како Фарел е американски изведувач, продуцент и моден творец. Заедно со Чед Хуго ја сочинуваат продукцијата на групата The Neptunes. Тој исто така е главен пејач на рок групата N.E.R.D, која ја формира заедно со Хуго и со својот пријател од детството Шеј Халеј. Својот прв албум ''In My Mind'' („Во Мојот Ум“) го објавил во 2006 година. Продукциското дуо доби три Греми Награди како и десет номинации. Исто така е основач на брендовите за облека Billionaire Boys Club и Ice Cream Clothing.
1 Приватен живот
Вилијамс во 2005 година беше прогласен за најдобро облечен маж. Обожавател е на серијата ''Ѕвездени патеки''. Фарел во својата гаража поседува Ferrari Enzo (Ферари Енѕо).
2 Дискографија
2.1 Студио албуми
*''In My Mind'' (2006)
3 Награди и номинации
Греми Награди
Година, Категорија, Жанр, Име, Резултат
2004, Продуцент на годината (со Чед Хуго), —, —, Добитник
Најдобар поп вокал, Поп, ''Justified'', Добитник
Најдобра соработка, Рап, "Frontin'" (со Џеј-Зи), Номинација
Најдобра соработка, Рап, "Beautiful" (со Snoop Dogg (Снуп Дог)), Номинација
Најдобра рап песна, Рап, "Beautiful" (со Snoop Dogg (Снуп Дог)), Номинација
Најдобра рап песна, Рап, "Excuse Me Miss" (со Џеј-Зи), Номинација
2005, Најдобра рап песна, Рап, "Drop It Like It's Hot" (со Snoop Dogg (Снуп Дог)), Номинација
Најдобра рап песна, Рап, "Drop It Like It's Hot" (со Snoop Dogg (Снуп Дог)), Номинација
2007., Најдобра рап песна, Рап, "Money Maker" (со Ludacris (Лудакрис)), Добитник
Најдобар рап албум, Рап, ''In My Mind'', Номинација
Ванцлебен

Ванцлебен (|Wanzleben) — град и поранешна општина во округот Берде, во Саксонија-Анхалт, Германија. Од 1 јануари 2010 е дел од градот Ванцлебен-Берде. Се наоѓа околу 15 километри југозападно од Магдебург.
ro:Wanzleben
Зехаузен (Берде)

Зехаузен (|Seehausen) — град и поранешна општина во округот Берде, во Саксонија-Анхалт, Германија. Се наоѓа на реката Алер, западно од Магдебург. Од 1 јануари 2010, е дел од градот Ванцлебен-Берде.
Гастон Далмау

Гастон Далмау е роден на 23 ноември 1983 година во Коронел Суарез, Буенос Аирес. Тој е глумец, пејач и модел. Глумел во аргентинснката теленовела Ангели како Рамиро Ордоњез - Рама. Тој исто така пее во музичката група Teen Angels.
Демократска партија на Македонците во Косово

Демократска партија на Македонците во Косово е планирана македонска политичка партија во автономната покраина Косово и Метохија или делумно признатата Република Косово. Партијата ќе има цел да се признат Македонците кои живеат во Косово и Метохија (над 3000) кои претежно живеат во областа Гора (во која според тврдењата на „Здружението на Македонците од Гора“ живеат 82% Македонци). За водач на партијата се смета дека ќе стои претседателот на ''„Здружението на Македонци со муслиманска вероисповед“'' Исамил Бојда. Регистрацијата на партијата е во тек.
Зилцетал

Зилцетал (|Sülzetal) — општина во округот Берде, во Саксонија-Анхалт, Германија. Се наоѓа на потокот ''Зилце'', притока на Елба, околу 10 километри југозападно од Магдебург. Зилцетал бил основан на 1 април 2001 со спојување на селата ''Алтенвединген, Барендорф, Додендорф, Лангенвединген, Остервединген, Шванеберг, Штемерн'' и ''Зилдорф''.
Збогување со есента (роман)

Збогување со есента е роман напишан во 1925 година од полскиот писател Станислав Игнаци Виткјевич. Ова е едно од најпознатите негови дела. Бил издаден во 1927 година во Варшава.
1 Содржина
Како главен лик во романот се појавува Атанази Базакбал, млад декадент, којшто низ целото дејство созрева и се осудува себеси на пропаст. Неговото пропаѓање го предизвикуваат разните експерименти, психички и физички. Иако се жени со Зосја Ослабендска, којашто потоа се самоубива поради изневерувањата на нејзиниот сопруг, тој е смртно заљубен во богатата еврејка Хела Бертс. Романот дава поглед кон иднината, ја разработува декаденцијата до најмалиот нејзин дел, претставувајќи ни го духот на тоа време. Овој метафизичко-филозофски роман е слика за пропаѓањето на поединечноста и раѓањето на колективизмот. Сите ликови во ова дело се обидуваат да ја најадат смислата на животот, трагајќи по Тајната на постоењето. Збогување со есента го пренесува читателот на другата страна од искривеното огледало на талентот на Виткјевич. Во тоа огледало ѕиркал цртајќи ги своите слики, а пишувајќи го својот роман видел како изгледа точно во него пошироката глетка на реалноста која го опкружува.
2 Наводи
* Станислав Игнаци Виткјевич, '' Збогување со есента '', Скопје 2011
Хое Берде

Хое Берде (|Hohe Börde) — општина во округот Берде, во Саксонија-Анхалт, Германија. Била создадена на 1 јануари 2010 со спојување на поранешните општини Акендорф, Бебертал, Ајхенбарлебен, Грос Зантерслебен, Хермсдорф, Хоенварслебен, Иркслебен, Нидерндоделебен, Нордгермерслебен, Охтмерслебен, Шакенслебен и Велен.
Косовски Срби

Косовски Срби или Косовци (|Косовци/Kosovci, |Serbët në Kosovë) — староседелски и вториот по бројност народ во Косово. Во XXII век столбовите на српската култура и религија на Кралство Србија беа поставени во Косово и Метохија. За да не настане конфликт помеѓу Албанците и Србите во Косово и Метохија, Србите живеат на посебни области надгледувани од чувари на НАТО. Светските организации за човекови права се загрижени околу безбедноста на Србите како малцинство во Косово и Метохија и притисокот на кој се изложени од страна на мнозинството Албанци.
Според заводот за статистика на автономната област и половично признатата ''Република Косово'', во 2006 година во Косово и Метохија имало 111.300 Срби (или 5.3% од вкупното население). Во Северно Косово (кое содржи 11% од целата површина на Косово и Метохија) има 98% Срби.
1 Историја
Со доаѓањето на Словените на Балканот, Косово ќе стане еден од центрите на православието и словенската писменост. За време на средниот век Косово било дел од средновековните српски држави на царот Душан и царското семејство Немањиќи и во тоа време се изградени најголем дел од манастирите на Косово и Метохија, како што се манастирите Грачаница, Дечани итн. Во градот Пеќ во Метохија подоцна ќе биде формирана Пеќската патријаршија.
Со доаѓањето на Турците започнуваат процесите на исламизација и првите доселувања на Албанците на Косово, кои ќе земат пошироки размери кон крајот на XIX век. За време на османската власт Косово се стекнува со статусот Косовски Вилает. За време на Балканските војни, српската војска повторно ќе води битка со Турците на Косово за негово приклучување кон Кралството Србија. Во ова време за Косово се користело името ''Стара Србија''.
2 Поврзано
* Косово и Метохија
* Косовски Албанци
* Горанци
* Косовски Бошњаци
Црква Света Катарина (Хамбург)

Црквата Света Катарина (германски: ''St. Katharinen'') е една од петте главни лутерански цркви (''Hauptkirchen'') во Хамбург, Германија. Основите на неговите куполи, потекнуваат од 13-от век, се најстарите згради зачувани во градот; по светилникот на островот Нојверк. Се наоѓа на остров, близу формираната јужна средновековна граница на средновековниот град, спротив историската пристанишна површина на реката Елба.
1 Погреби
* Филип Николај
* Јохан Хајнрих Шајдеман
* Јохан Адам Рајнкен
2 Додатна литература
* Јохан Мелхиор Геце: Homily of 1759 to contemplate the reconstruction of the tower of the church in 1659. ''Erneuertes Andenken der im Jahr 1659, den 3ten Febr. glücklich vollendeten Wiederherstellung des Thurms und der Hauptkirche zu St. Catharinen in Hamburg : welche im Jahr 1648, den 15ten Februar, durch einen erschröcklichen Sturmwind zerbrochen und verwüstet worden : Durch eine Dank- und Gedächtnis-Predigt'' Hamburg, 1759.
* Peter Stolt: ''Liberaler Protestantismus in Hamburg - im Spiegel der Hauptkirche St. Katharinen.'' Verein für Hamburgische Geschichte, Hamburg 2006. ISBN 3-935413-11-4
Елба-Хајде

Елба-Хајде (|Elbe-Heide) — ''заедница на општини'' во округот Берде, во Саксонија-Анхалт, Германија. Пред 1 јануари 2010, бил дел од ''Амт''. Се наоѓа на левиот брег на Елба, северозападно од Бург (Магдебург). Седиштето на ''заедницата на општини'' е во Рогец.
''Заедницата на општини'' Елба-Хајде се состои од следниве општини:
# Ангерн
# Бургстал
# Колбиц
# Лојче-Хајнриксберг
# Рогец
# Вестхајде
# Цилиц
Флехтинген (општинска заедница)

Флехтинген (|Flechtingen) — општинска заедница во округот Берде, во Саксонија-Анхалт, Германија. Пред 1 јануари 2010, бил ''амт''. Седиштето на оптинската заедница е во Флехтинген.
Општинската заедница Флехтинген се состои од следниве општини:
# Алтенхаузен
# Бендорф
# Билстринген
# Калферде
# Еркслебен
# Флехтинген
# Ингерслебен
Ам Гросен Брух

Ам Гросен Брух (|Am Grossen Bruch) — општина во округот Берде, во Саксонија-Анхалт, Германија. Таа е дел од ''заедницата на општини'' Вестлихе Берде.
1 Географија
Општина се создала на 1 јули 2004 со спојување на селата ''Гунслебен, Хамерслебен, Нојдам'' и ''Нојвергерслебен''. Името ''Гросес Брух'' означува „Големо мочуриште“, давајќи значење на мочуришната површина на поранешната ледничка долина, протегајќи се околу 45 километри од Ошерслебен и реката Боде на исток и до Хорнбург на запад.
2 Историја
''Hamersleben'' бил првпат споменат во 1021 и во 1111 станал дом на авгунистинскиот манастир, кога Рајнхард, бискуп на Халберштат го основал кај Остервик три години порано. Двојниот манастир станал седиште на архиѓаконот во 1178. Се придружил на Конгрегацијаа од Виндесхајм во 1452. Во текот на реформацијата Хамерслебен бил уништен во текот на Германската селанска војна во 1525, повторно од трупите на тогашната лутеранска надбискупија Магдебург и повторно од силите на Шведската империја во текот на Триесетгодишната војна. И покрај тоа, опатијата останала римокатоличка сè до нејзиното распуштање во 1804. Црквата Свети Панкрас во католичкиот манастир е романска градба, која е позната по нејзините барокни оргули изградени во 1688. Денес, претставува станица на пејзажниот Пат на романиката.
3 Сообраќај
Ам Гросен Брух се наоѓа на сојузниот автопат 245, кој води од Халберштат до Халденслебен. Во ''Neuwegersleben'' автопатот 246 до Ванцлебен се раздвојува. Железничката линија од Ошерслебен до Јерксхајм во Долна Саксонија била затворена во 1992.
Касиопеја (митологија)

Касиопеја (грчки:Κασσιόπη) ― царица на Аргос, и жена на Аргон.Таа тврдела дека нејзината ќерка е поубава од сите божици, и дека е поубава и од морските нимфи. Поради тоа нејзината ќерка требало да се жртвува пред морското чудовиште Кракен, но ја спасил Персеј со тоа што го скаменил морското чудовиште од погледот на главата на Медузата. Морското чудовиште е испратено или од Посејдон или од Хад.
X (албум)

''X'' е десеттиот студиски албум на австралиската пејачка Кајли Миног. Тоа е нејзина прва албум од компилацијата ''Ultimate Kylie'' (2004), и нејзиниот прв студиски албум од ''Body Language'' (2003).
1 Историја
''Х'' му претходеше на олово сингл "2 Hearts" и издаден во светот во ноември 2007 година. Албумот бил издаден во април 2008 година во САД, на кој му претходи синглот "All I See". Конечниот сингл е "The One", издаден во Австралија на 28 јули 2008 година.
''X'' достигна првото место на австралиското албум листи. Тоа беше прв албум на Миног да стигнат до првото место во нејзината родна Австралија. Албумот е сертифицирана платина и продадени над 70.000 примероци. Албумот сепак само достигна триесет и осум во Нов Зеланд. ''X'' достигна бројот четири на британски албум листи и помина дваесет и осум последователни плаче во Топ 100. Албумот е заверена платинест во Велика Британија и продадени повеќе од 462.000 примероци. Во САД, албумот го достигна 139 на Билборд 200. Албумот исто така, беше успех во континентална Европа, постигнување на Топ 10 во Швајцарија, Топ 20 во Австрија, Чешка, Франција, Германија, Унгарија и Ирска, Топ 30 во Белгија, Холандија, Шпанија и Шведска, и Топ 40 во Данска и Италија.
2 Синглови
"2 Hearts" беше издаден на глобално ниво како олово сингл освен во САД. Сингл беше хит, каде што стигна до првото место во Австралија и број четири во Велика Британија.
"Wow" беше издаден како вториот сингл во Велика Британија и Австралија, а третата во остатокот од светот. Иако беше скромна хит во Австралија достигна бројот единаесет, беше голем хит во Велика Британија достигна бројот пет и продажба на 180.000 примероци.
"In My Arms" беше втора глобална порака и третиот британските и австралиските порака. Песната беше солидна хит во Европа, каде што го достигна топ листата во Романија и на Топ 10 во Велика Британија, Белгија, Франција, Германија и Швајцарија.
"All I See" беше издаден како водечки американски сингл и втор канадски сингл. Песната достигна бројот 81 на Канадски Хот 100, но не успеаја да постигнат Билборд Хот 100.
"The One" беше издаден како сингл во Велика Британија, Европа и Австралија. Сингл достигна триесет и шест на британската листи.
3 Табели
Држава, Позиција
Австралија (ARIA Charts), 1
Австрија (IFPI Austria), 16
Белгија (Ultratop 50 Фландрија), 26
Белгија (Ultratop 50 Валонија), 23
Данска (Tracklisten), 34
Холандија (MegaCharts), 29
Европа (European Top 100 Albums), 9
Франција (SNEP), 31
Германија (Media Control Charts), 15
Ирска (Irish Albums Chart), 14
Италија (FIMI), 36
Јапонија (Oricon), 40
Нов Зеланд (RIANZ), 23
Унгарија (Mahasz), 20
Чешка (IFPI Czech Republic), 16
Шпанија (PROMUISCAE), 28
Шведска (Sverigetopplistan), 28
Швајцарија (Media Control Charts), 9
Велика Британија (UK Albums Chart), 4
САД (Билборд 200), 139
Ошерслебен

Ошерслебен (|Oschersleben) — град во округот Берде, во Саксонија-Анхалт, Германија.
1 Географија
Ошерслебен се наоѓа близу реката Боде, 24 километри југозападно од Магдебург во регионот наречен Магдербургер Берде. Реката Боде ја достигнува најсеверната точка надвор од градот. Ошерслебен е најважната железничка станица на железничката линија Магдебург-Халберштат-Тале.
2 Историја
На 23 ноември 994, Ошерслебен бил првпат споменат во документ од императорот Отон III. Во 1235, бил првпат споменат како град. Во 17. век повеќето делови на Ошерслебен биле уништени во пожар. ВО 1648, бил под доминација на Бранденбург. Ошерслебен станал окружен главен град во 1816 и бил поврзан со железничкиот систем во 1843.
Во годините пред Втората светска војна Ошерслебен се ширел, поради фабриката за авиони (''AGO Flugzeugwerke''), која била основана тука и биле потребни многу работници. Оваа фабрика била причината поради која Сојузниците го нападнале градот во десет последователни напади.
Во текот на периодот во Германската Демократска Република Ошерслебен бил центар на земјоделството во регионот. Сепак, некои индустриски објекти биле направени тука, на пример сè уште постои производителот на пумби, како и рафинеријата за шеќер, металопреработувачката индустрија, пиварницата, машинската индустрија и дрвната индустрија.
Од 2000, трката Ошерслебен е користен во повеќе натпреварување под капата на Меѓународната автомобилска федерација. Во 2005, трката била преименувана како Motorsport Arena Oschersleben, поради несолвентноста на инвеститорите.
Во 1992, била изградена компанија Agrarfrost за преработка на компири, која произведува пржени компири и чипс. Фабриката произведување околу 140.000 тони компири годишно.
Академија на хебрејскиот јазик

Академијата на хебрејски јазик (хебрејски: הָאָקָדֶמְיָה לַלָּשׁוֹן הָעִבְרִית, HaAkademya laLashon haIvrit) е основана од страна на израелската влада во 1953 година како "врховен институција за стипендии на јазик хебрејски.
Ебисфелде-Калферде

Ебисфелде-Калферде (|Oebisfelde-Calvörde) — поранешна општинска заедница во округот Берде, во Саксонија-Анхалт, Германија. Се наоѓал источно од Волфсбург. Седиштето на општинската заедница било во Ебисфелде. Била распуштена на 1 јануари 2010 година.
Општинската заедница Ебисфелде-Калферде се состоела од следниве општини:
Каменц

Каменц (|Kamenz, |Kamjenc) — град во Лужица (источна Саксонија), Германија. Сместен е во округот Бауцен и брои 18.243 жители. Се наоѓа 40 километри североисточно од Дрезден и околу 30 километри северозападно од Бауцен (Будишин).
Градот е родно место на познатиот драматург, филозоф и поет Готхолд Ефраим Лесинг (1729-1781).
1 Историја
Кон крајот на век на местото на градот е изграден замок за крајпатната стража како обезбедување на древниот пат Вија Регија и реката Шварце Елстер. Ова бил важен трговски пат помеѓу Белгија и Шлеска.
Градот за првпат е споменат во 1225, а во 1319 стекнал управна независност. Во 1346 Каменц и пет други града го склучиле т.н. „Сојуз на шест горнолужички града“ за да се заштитат од пљачкосувањата на околните вооружени чети. Во 1707 голем дел од стариот град е уништен во катастрофален пожар.
2 Знаменитости
2.1 Театри
* Градски театар (''Stadttheater'')
* Хутбершка сцена (''Hutbergbühne Kamenz'', на отворено, со капацитет до 10 000 гледачи)
2.2 Музеи
* Музеј на Западна Лужица (''Museum der Westlausitz'')
* Лесингов музеј (''Lessingmuseum'')
2.3 Објекти
* Градска куќа (изгр. 1848-1849) во неоренесансен италијански стил
* Андреината фонтана (''Andreasbrunnen'') на пазарниот плоштад
* Црвена кула, Калуѓерски ѕид (''Mönchsmauer''), Pichschuppen (делови од средновековниот градобран)
* Главна протестантска црква Св. Марија (изгр. 1275-1479 во доцноготски стил)
* соборна црква Св. Ана (1499)
* катехистичка црква (1358)
* споменик на Лесинг (местото кајшто се наоѓала родната куќа на Лесинг)
* Лесингов дом (''Lessing-Haus'')
2.4 Настани
* Трка по планината Хутберг (''Blütenlauf auf dem Hutberg'')
* Лесингови денови (јануари и февруари)
* Ден на музиката (21 јуни)
* Шумски фестивал (''Forstfest'') седмицата на 24 август (Св. Апостол Вартоломеј)
* Фестивал на носот (''Kamenzer Nasenfest'') со т.н. „нос-пазар“ (3 октомври)
* карневал
Мелпомени Корнети

Мелпомени Корнети (влашки: ''Melpomeni Korneti'') e македонски општественик, поранешен заменик-министер и моментален Амабасадор на Македонија во Турција.
1 Животопис
Корнети е родена во Скопје, во познато влашко семејство. Во средината на 1990-тите била директор на Македонската радио-телевизија, за подоцна да ја добие функцијата заменик-министер за Култура на Македонија. Била член на ЛДП. Таа е амбасадор на Македонија во Турција,, со тоа и во Казахстан, Азербејџан, Саудиска Арабија, Обединетите Арапски Емирати, Киргистан и Узбекистан. Добитничка е на повеќе културни и општествени награди и признанија во Македонија.
Калферде

Калферде (|Calvörde) — општина во округот Берде, во Саксонија-Анхалт, Германија. Се наоѓа околу 15 километри северозападно од Халденслебен помеѓу реката Оре и Средногерманскиот Канал. Калферде е дел од заедницата на општини Флехтинген.
Првиот документиран доказ за Калферде е од 1196. На местото, каде денес сè уште се наоѓа мост, бил премин низ реката Оре. Трговскиот пат доаѓала од југоисток и ја поминувала реката ова. Водел од Лајпциг низ Магдебург до Линебург и Хамбург. Имало и вторпат, кој доаѓал од Брауншвајг. Важноста на преминот била именувана по човекот Кал. Така, историското значење на „Калферде“ е преминот на Кал.
1 Познати луѓе
* Густаф фон Мајерн-Хоенберг (1820-1878) - правник и сценарист
* Фридрих Фос (1872-1953) - инженер
2 Галерија
Лојче

Лојче (|Loitsche) — село и поранешна општина во округот Берде, во Саксонија-Анхалт, Германија. Од 1 јануари 2010, е дел од општината Лојче-Хајнриксберг. Лојче се наоѓа околу 20 километри северно од Магдебург.
Ова е местото, каде пејачот Бил Каулиц и гитаристот Том Каулиц од Токио хотел пораснале.
Томо Владимирски

Томо Владимирски (, - , ) — македонски сликар, сценограф, еден од основоположниците на модерното македонско сликарство.
1 Животопис
Владимирски е роден на 26 август 1904 година во Пајко Маало во Скопје. Првите сликарски поуки ги добил од својот учител, зографот Димитар Андонов Папрадишки. Во 1935 година завршил академски курс во Белград, веќе во 1937година, специјализирал сликарство на Уметничката академија во Прага, кај професорот Јакоб Обровски. Во Прага ја подготвил ѝ својата прва самостојна изложба. Пред војната самостојно излагал во Прага (1937 година), Скопје (1937, 1939 и 1943 година) и Битола (1938 година). По војната самостојно излагал во Скопје (1960, 1968 и 1970 година) и Куманово (1971 година). Работел како сценограф во Македонскиот народен театар во Скопје во периодот од 1939 до 1966 година. Имал ретроспектива во Скопје (МСУ, 1981).
2 Стил
Стилски се поврзува со реалистичкиот и експресионистичкиот израз. Сликал со масла, темпера и акварел. Се одликува со разновидна тематска определеност: градски мотиви, мртва природа, портрети (Мотив од Прага,1937; Работник, 1940), етнолошко-фолклорни елементи, а по војната, сликал историски содржини и мотиви од реките Вардар и Радика. Учествувал во организирањето на ликовниот живот во Македонија и во основањето на Друштвото на ликовните уметници на Македонија, на Училиштето за применета уметност и на Уметничката галерија. Неговите дела се наоѓаат во многу музејски збирки во Македонија, како во македонски приватни збирки, така и во странски.
3 Награди
Добитник е на Октомвриската награда за сликарство (1961 година) и за животно дело (1968 година).
Пат на романиката

Пат на романиката (|Straße der Romanik) — пејзажен пат во германската сојузна покраина Саксонија-Анхалт.
Патеката започнува да го формира обликот на осмица, со северниот и јужниот дел, како и градот Магдебург во нејзиниот центар, поврзувајќи ги селските цркви, манастири, катедрали и замоци изградени помеѓу 950 и 1250 и кои со тоа ја претставуваат појавата на христијанството во овој дел на Германија. Нивната романска архитектура (романика) може да се препознае по нивните аглести облици и окружните лакови на прозорците и вратите, како што е покажано на официјалните знаци за Патот на романиката. Како и останати романски станици, има попатни станици, каде што може да се видат други села и црква.
1 Поголеми места на интерес
1.1 Магдебург
* Катедрала
* Манастир ''Unser Lieben Frauen''* Црква Свети Петар
* Црква Свети Себастијан
1.2 Јужен дел
За поттикнување и поддршка на економија долж Патот на романиката во областа на Саксонија-Анхалт се спроведува натпревар за наградата за романика вредна 10.000 евра.
Астерикс

Астерикс (|Astérix или Astérix le Gaulois) или Астерикс и Обеликс (| Astérix et Obelix) е француско-белгиска серија стрипови од Рене Госини и Алберт Удерзо. Стриповите почнаа да се издаваат на 29 октомври 1959 година.
Дејствието во стриповите се врши во едно мало галско село кое дава отпор на римската окупација. Тоа што се посилни од моќната римска армија се должи на ''магичниот напиток'' направен од селскиот друид кој практикува алхемија. Суфиксот ''"икс"'' на крајот на имињата во стрипот доаѓа од името на ''Vercingetorix'' (древен поглавар на Галите). Во текот на стриповите Астерикс со својот верен пријател Обеликс патуваат низ многу древни држави и народи како што се Рим, Грција, Египет, Америка и така натаму. Стриповите се преведени на повеќе од 100 јазици и најпознати се во Европа и Америка. Направени се 13 филмови и телевизиска анимирана серија.
1 Ликови
1.1 Астерикс
''Астерикс'' (|Astérix) е главниот лик во стриповите. Иако нема импресивна мускулна форма Астерикс е еден од најсилните и најитрите ликови. Низ своите авантури, Астерикс со помош на магичниот напиток приготвен од страна на друидот Гетафикс успева да избега од лоши ситуации. Тој успева да го надитри Цезар секогаш кога Цезар посакува да му направи нешто лошо него и на селото. Ги завршува 12те задачи на Цезар во истоимениот стрип, успева да победи на олимписките игри итн.
1.2 Обеликс
''Обеликс'' (|Obelix) е пријателот на Астерикс и околу нив се случуваат дејствијата во стриповите и филмовите. Обеликс паднал во магичниот напиток кога бил мало дете и затоа тоа има бесконечно дејство на него. Тој е лесно навредлив и чувствителен. Работи како вајар на менхир и е најсилен војник од селото. Исто така карактеристично за него е љубовта која ја има кон неговото куче Идефикс и тоа што е секогаш гладен. Неговото омилено јадење е дива свиња.
1.3 Идефикс
''Идефикс'' (|Idéfix) е кучето на Обеликс. Тој е единствениот главен лик кој е животно. Без оглед на неговата големина тој е доста бестрашен. Идефикс е исто така и екологијаекологист кој мрази уништување на галската шума.
2 Влијание
* „Обеликс и базилиск“ — краток расказ на македонскиот писател Пандалф Вулкански.
Хамерброк

Хамерброк е кварт (''Stadtteil'') во округот Хамбург-Мите на Слободниот и ханзеатски град Хамбург во северна Германија.
1 Географија
Во 2007, Хамерброк имал површина од 1,6 км<sup>2</sup>, и бил дел од округот Хамбург-Мите.
2 Демографија
Во 2006, во квартот Хамерброк живееле 435 луѓе. Густината на населеност била 281 на км<sup>2</sup>. 8,5% биле деца под 18 години, а 8,3% имале 65 или повеќе години. Странци биле 47,6% од населението. 20 лица биле регистрирани како невработени.
Во 1999, имало 410 домаќинства од кои 10,5% имале деца под 18 години, кои живееле со нив и 63,4% од сите домаќинства биле сочинети од индивидуалци. Просечната големина на домаќинството било 1,62.
3 Сообраќај
Квартот е опслужуван со железничкиот систем со градските возови преку железничката станица Хамерброк.
РЕБЕЛДЕ

Ребелде (мак. Бунтовници) - Мексиканска тинејџерска-серија/теленовела продуцирана од Телевиса, римејк на популарната тинејџерска серија Rebelde Way (Млади бунтовници). Оваа верзија е успешна римејк што се емитуваше во околу 27 земји и е втора позната по оригиналната верзија што се емитуваше во повеќе од 39 земји. Главните улоги ги играат Анаи, Алфонсо Ерера Маја Перони, Кристофер Окерман, Далче Марија и Кристијан Чавес кои го формираа бендот во тоа време наречен RBD. Бендот се распадна, но имаше голем успех во Латинска Америка и во помала мера во Европа, поточно во Шпанија и некои земји на Балкански Полуостров, каде што настапија во Србија, Словенија и Романија.
1 Улоги
Глумци Ликови
Анаи, Миа Колучи
Алфонсо Ерера, Мигел Аранхо
Дулсе Марија, Роберта Пардо
Кристофер Укерман, Диего Бустаманте
Мајте Перони, Гуадалупе Фернандес - Лупита
Кристијан Чавес, Хуан Мендез Лопес (Џовани)
Анхелик Бојер, Викторија Паз - Вико
Хуан Ферара, Франко Колучи
Нинел Конде, Алма Реј